ഈരാറ്റുപേട്ട നഗരസഭ: അധികാരത്തിനായി വര്ഗീയതയെ പ്രോത്സാഹിപ്പിക്കുന്ന ഇടതുകാപട്യം തിരിച്ചറിയണംപിഎംഎ സലാം അധികാരം നിലനിര്ത്താന് ന്യൂനപക്ഷ, ഭൂരിപക്ഷ വര്ഗീയതയെ പ്രോത്സാഹിപ്പിക്കുന്ന ഇടതുപക്ഷത്തിന്റെ രാഷ്ട്രീയകാപട്യം തിരിച്ചറിയണമെന്ന് മുസ്ലിം ലീഗ് ആക്ടിങ് ജനറല് സെക്രട്ടറി പിഎംഎ സലാം. ഈരാറ്റുപേട്ട നഗരസഭയിലെ അവിശ്വാസ വോട്ടെടുപ്പിനോട് പ്രതികരിക്കുകയായിരുന്നു അദ്ദേഹം. മുസ്ലിം ലീഗിന്റെ നേതൃത്വത്തിലുള്ള ഭരണസമിതിക്കെതിരെ അവിശ്വാസം കൊണ്ടുവന്ന ഇടതുപക്ഷം ഏത് രാഷ്ട്രീയ ധാര്മികതയാണ് ഉയര്ത്തിപ്പിടിക്കുന്നതെന്ന് കേരള ജനതയോട് വിശദീകരിക്കണമെന്നും അദ്ദേഹം സലാം ആവശ്യപ്പെട്ടു.അധികാരം നിലനിര്ത്താന് ഒരേസമയം ന്യൂനപക്ഷ, ഭൂരിപക്ഷ വര്ഗീയതയെ പ്രോത്സാഹിപ്പിക്കുന്ന ഇടതുപക്ഷത്തിന്റെ രാഷ്ട്രീയകാപട്യം പൊതുസമൂഹം തിരിച്ചറിയണം. കേവലം ഒരു നഗരസഭയുടെ ഭരണത്തിനായി ഏതു തീവ്രവാദത്തെയും കൂട്ടുപിടിക്കാന് മടികാണിക്കാത്തവരോട് ഒന്നേ പറയാനുള്ളൂ... അവസാനത്തെ പഞ്ചായത്തും മുനിസിപ്പാലിറ്റിയും നഷ്ടപ്പെട്ടാലും വര്ഗീയതയോടും തീവ്രവാദത്തോടും സന്ധിയാവില്ല എന്നതാണ് മുസ്ലിം ലീഗിന്റെ എക്കാലത്തെയും നയം അദ്ദേഹം വ്യക്തമാക്കി. ഈരാറ്റുപേട്ട നഗരസഭയില് യുഡിഎഫ് ഭരണസമിതിക്കെതിരെ എല്ഡിഎഫ് കൊണ്ടുവന്ന അവിശ്വാസ പ്രമേയം ഇന്നു പാസായിരുന്നു. കോണ്ഗ്രസ് വിട്ട ഒരംഗത്തിന്റെയും എസ്ഡിപിഐയുടെയും പിന്തുണയോടെയാണ് യുഡിഎഫിന്റെ സുഹ്റ അബ്ദുല് ഖാദറിനെതിരായ അവിശ്വാസ പ്രമേയം പാസായത്.